نواز شریف‌ین معا‌لیجه‌سینه آمریکادا داوام ائدیله‌جک
پاکیستان‌ین اسکی باش ناظیری نواز شریف‌ین معا‌لیجه‌سینه اینگیلتره‌نین آردین‌دان آمریکادا داوام ائدیله‌جک.
عائله قایناق‌لاری‌نین پاکیستان مئدیاسینا ائتدیگی آچیقلامادا، یاشادیغی ایمنی سیستمی ناراحات‌لیغی سببیله قانین‌داکی پلاکت نیسبتی دوشن شریف‌ین معا‌لیجه‌سی‌نین، پاکیستانین آردین‌دان اینگیلیستان‌دا دا مومکون اولمادیغی ایفاده ائدیلدی.
شریف‌ین 16 دسامبردا بوستون‌دا بیر خسته‌خانایا گئده‌جگی وورغولانان آچیقلامادا، بو خسته‌خانانین لازیم‌لی معا‌لیجه‌نی ائده بیلن بیر نئچه خسته‌خانا‌دان بیری اولدوغو ایفاده ائدیلدی.
آچیقلامادا، پلاکت نیسبتی آشاغی اولدوغو اوچون شریف‌ین عملیاتا آلینابیلمه‌دیگی قئید ائدیلدی.
یاسادیشی و روشوت ایتیهاملارییلا 10 آیدیر زینداندا اولان شریف، اوکتوبر آییندا ساغلیق پروبلم‌لری سببیله معا‌لیجه گؤرمه‌سی اوچون 2 آیلیغینا آزاد ائدیلمیشدی.
پاکیستانین لاهور شهرینده معا‌لیجه گؤرن شریف، یاتدیغی خسته‌خانادا قلب سکته‌سی ده کئچیرمیشدی.
پاکیستان حکومتی و ایسلام آباد یوکسک محکمه‌سی، شریفین 2 آیلیق معا‌لیجه پروسه‌سی‌نین 1 آیینی خاریجده گئچیره‌بیله‌جگینه حؤکم وئرمیش، بونون اوزرینه اسکی باش ناظیر 19 نوامبردا اینگیلتره‌یه گئتمیشدی.
